# higenn
## Brezhoneg
### Etimologiezh

    Diouzh ar germaneg *hega. Da geñveriañ gant ar saozneg hook, an alamaneg Haken, ar c'hembraeg hicell hag ar c'herneveureg hygen

### Anv-kadarn

higenn /ˈ(h)iːɡɛn/ benel (liester : higennoù)
* Krogig bihan metal lemm e veg a lakaer e penn ul linenn-besketa gant ur vouedenn warnañ evit tapout pesked
** [...], peogwir e oa bras an dour er stêr, Lukaz, skluzier Penn-ar-Pont, en doa kavet gwelloc'h kemer e higenn ha mont da besketa eget mont d'an tu all da bardonañ. — (Jakez Riou, An Ti Satanazet, Skridoù Breizh, 1944, p. 12.)
** Lukaz a savas e higenn hag a lakaas warni ur vuzhugenn all. — (Jakez Riou, An Ti Satanazet, Skridoù Breizh, 1944, p. 12.)
* (Dre fent) Gwall baotr ; hailhon, lakepod, lampon
** — Ha va higennou a ioa erru ar mor varnez-ho ? — Da higennou ! da higennou ! te a zo higenn avoualac'h, eme ar c'habiten en eur vont kuit. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 191.)
* (Dre fent) Paotr fin
** — Ia, eme Baol, out-han he-unan, guelloc'h higenn eged na zonj d'eoc'h. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 191.)

#### Deveradoù

* dishigennañ
* dishigenniñ
* higennañ
* higenner
* higenniñ

#### Gerioù kevrennek

* pederhigenn

#### Troidigezhioù

    1.
* galleg : hameçon
    2 ha 3.
* galleg : plaisantin